JKW-KABUM-08-NYA-003-001-wylie
grub chen mi tra dzo kis mdzad pa'i snying po don gsum gyi man ngag gi rtsa ba rdo rje'i tshig rkang / @#/__/grub chen mi tra dzo kis mdzad pa'i snying po don gsum gyi man ngag gi rtsa ba rdo rje'i tshig rkang bzhugs so// na mo gu ra we/__gdams pa 'di 'chad pa la don gsum ste/__dang po mdor bstan pa ni/__tshe 'dir rgyun gyi yi dam bsgom/__/'chi khar 'pho ba'i gdams ngag bsgom/__/bar dor bsre ba bsgom bya ste/__/rgyun du bsgom pa kun gyi gnad/__gnyis pa rgyas par bshad pa la gsum ste/__tshe 'di'i nyams len gyi snying po rgyun gyi yi dam bsgom pa/__'chi kha'i nyams len gyi snying por 'pho ba bsgom pa/__bar do'i nyams len gyi snying po bsre ba bsgom pa'o/__/dang po la'ang bzhi las/__dang po rkyen skul ma gdab pa'i man ngag ni/__mi rtag sdug bsngal dran byas nas/__/gnyis pa rgyu byang chub mchog tu sems bskyed pa ni/__snying rje chen po rab bskyed de/__/gsum pa thabs bla ma yi dam la gsol ba gdab pa'i man ngag ni/__spyi bor bla ma snying gar lha/__/bzhi pa ngo bo rang sems skye med du bsgom pa'i man ngag ni/__rang sems skye med bsgom par bya/__/gnyis pa la'ang bzhi las/__dang po sgyu lus tshogs su 'bul ba ni/__rang lus mchod sbyin byas nas ni/__/gnyis pa yid kyi 'brel thag bcad pa ni/__ltos pa thams cad rab spangs te/__/gsum pa thar pa'i lam chen dbye ba ni/__'od kyi sbu gu'i sbyor ba yis/__/bzhi pa rnam shes gong du 'pho ba ni/__sems ni dga' ldan gnas su 'phang /__/gsum pa la'ang bzhi las/__dang po bar do ngo mi shes pa'i gnyen po yid la bya ba ni/__'di nyid bar dor shes byas la/__/gnyis pa bar do tha mal du zhen pa'i gnyen po yid la bya ba ni/__phyi nang gsang ba bsgyur byas te/__/gsum pa chags sdang gis nying mtshams sbyor ba'i gnyen po yid la bya ba ni/__stong nyid snying rje'i rnal 'byor gyis/__/bzhi pa skye ba nges pa med pa'i gnyen po yid la bya ba ni/__mkhas pas nying mtshams sbyar bar bya/__/gsum pa lta sgom spyod gsum gyi man ngag gis mjug bsdu ba ni/__gang shar ngos 'dzin lta ba'i gnad/__/de la ma yengs sgom pa'i gnad/__/dran pa ro snyoms spyod pa'i gnad/__/grub thob chen po'i gdams ngag go/__/zhes gdams pa'i byung tshul dang bcas te ston pa yin no/__/'di'i sh+lo ka dang po grub chen gyi gsung dngos yin la/__lhag ma rnams khro phu lo tsA ba gnubs byams pa'i dpal gyis don 'grel gyi tshul du mdzad pa'o//__//snying po don gsum gyi brgyud 'debs byin rlabs mchog stsol ces bya ba bzhugs so/__/thugs rje chen po blo gros rin chen dang /__/grub chen tai lo pa dang la li ta/__/mi tra dzo ki khro phu lo tsA bar/__/gsol ba 'debs so dngos grub rnam gnyis stsol/__/bsod nams dbang phyug bsod nams seng ge dang /__/rin chen seng ge kun mkhyen rin chen grub/__/byang chub rtse mo grags pa rgyal mtshan la/__/gsol ba 'debs so=__phyogs las rnam rgyal 'jam dbyangs grags pa'i zhabs/__/zla ba rgyal mtshan mkhyen rab chos kyi rje/__/kun spangs chen po blo gsal rgya mtsho la/__/gsol ba 'debs so=__mkhyen brtse'i dbang phyug byams pa skal bzang dang /_/dbang phyug rab brtan khyab bdag zhwa lu pa/__/'jam dbyangs grags pa dge legs rgya mtsho la/__/gsol ba 'debs so=__byams mgon bla ma kun mkhyen 'jigs med dbang /__/dkon mchog rgyal mtshan bstan pa rab rgyas zhabs/__/bka' drin mnyam med rtsa ba'i bla ma la/__/gsol ba 'debs so dngos grub rnam gnyis stsol/__/zhes pa'am/__yang na rin chen grub kyi rjes/__gzhon nu bsod nams 'jam mgon yab sras la/__/gsol ba 'debs so=__chos kyi rgyal mtshan legs pa chos 'byor dang /__/dge 'dun rgya mtsho bsod nams grags pa'i sde/__/bsod nams rgya mtsho bsod nams dpal bzang la/__/gsol ba 'debs so=__chos dpal bzang po dpal 'byor lhun grub dang /__/phrin las rab rgyas blo bzang rgya mtsho'i zhabs/__/'jam dbyangs grags pa man 'dra/__gang ltar yang mthar/__mi rtag sdug bsngal dran pa'i nges 'byung gis/__/skyabs su 'gro dang byang chub sems bskyed nas/__/zab gsal bla ma lha yi rnal 'byor dang /__/sems nyid skye med gnas lugs mngon gyur shog__/zag bcas phung po'i mchod sbyin byas nas kyang /__/gnyen 'khor longs spyod lus kyi zhen pa spangs/__/'od zer lcags kyus rang sems spyan ras gzigs/__/ma pham mgon po'i thugs kar 'pho bar shog__/'dir snang rmi lam bar dor rjes dran cing /__/snod bcud rnam dag snang stong chen por shar/__/stong nyid snying rjes chags sdang rang grol nas/__/myur du zung 'jug go 'phang thob par shog__/ces pa 'di'ang ris med pa'i bstan pa la mchog tu dad pa'i blo gros kyi ut+pal kha yongs su bye ba shAkya'i dge slong gzhon nu mkhyen brtse'i ming can gyis gsol ba btab pa sid+d+hi rastu//____//__!_